钦定古今图书集成/明伦汇编/氏族典/第244卷 > 张煇
## 钦定古今图书集成/明伦汇编/氏族典/第244卷 > 张煇

按《尚友录》：“煇字子充，永嘉城南人。天资谨饬，喜问学，
自《六经》、诸子书历代史记至百家之说皆通习，其辩
析精微，旁引证据，论议亹亹，虽老师宿儒莫能屈也。
游太学，屡先多士，传诵为楷式。两以亲讣，哀毁骨立，
几不胜衣，庐于墓者三年。作霜露堂以享，有甘露降
于庭，人谓其孝感所致。”